CELEX: 32017D0759
Language: hu
Date: 2017-04-28 00:00:00
Title: A Bizottság (EU) 2017/759 végrehajtási határozata (2017. április 28.) a PNR-adatok utasadat-információs egység részére történő továbbítása során a légi fuvarozók által használandó közös protokollokról és adatformátumokról

29.4.2017   
            
            
               HU
            
            
               Az Európai Unió Hivatalos Lapja
            
            
               L 113/48
            
         A BIZOTTSÁG (EU) 2017/759 VÉGREHAJTÁSI HATÁROZATA
   (2017. április 28.)
   a PNR-adatok utasadat-információs egység részére történő továbbítása során a légi fuvarozók által használandó közös protokollokról és adatformátumokról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   Tekintettel az utas-nyilvántartási adatállománynak (PNR) a terrorista bűncselekmények és súlyos bűncselekmények megelőzése, felderítése, nyomozása és a vádeljárás lefolytatása érdekében történő felhasználásáról szóló, 2016. április 27-i (EU) 2016/681 európai parlamenti és tanácsi irányelvre (1) és annak 16. cikke (3) bekezdésére,
   mivel:
   
               (1)
            
            
               A 2016/681/EU irányelv előírja a Bizottság számára, hogy állítsa össze az utas-nyilvántartási adatállomány (PNR) tagállamok részére történő továbbítása során a légi fuvarozók által használandó közös protokollok és adatformátumok listáját. A légi fuvarozóknak abból a listából kell kiválasztaniuk és a tagállam felé jelezniük azt a közös protokollt és adatformátumot, amelyet használni szándékoznak.
            
         
               (2)
            
            
               Az opciókat tartalmazó lista összeállítása során tekintetbe kell venni az ágazat jelenlegi állapotát az (EU) 2016/681 irányelv gyors végrehajtásának lehetővé tétele, valamint a légi fuvarozókat érintő kedvezőtlen gazdasági hatás mérséklése érdekében. Ugyanakkor a felkínált opcióknak biztosítaniuk kell a PNR-adatok továbbításának biztonságát és megbízhatóságát.
            
         
               (3)
            
            
               A kis légi fuvarozókat, amelyek nem működtetnek specifikus és nyilvános menetrendet és amelyek nem rendelkeznek a mellékletben említett adatformátumok és adatátviteli protokollok használatát lehetővé tevő szükséges technikai infrastruktúrával, mentesíteni kell e formátumok és protokollok használatának kötelezettsége alól. A tagállamoknak kétoldalú megállapodásokat kell kötniük ezekkel a légi fuvarozókkal az alkalmazandó elektronikus útról annak érdekében, hogy a PNR adatok légi fuvarozók adattovábbításának megfelelő biztonsági szintet biztosítsanak.
            
         
               (4)
            
            
               Az (EU) 2016/681/EU irányelv (17) preambulumbekezdése szerint a Nemzetközi Polgári Repülési Szervezet (ICAO) PNR-adatokra vonatkozó iránymutatásait kell tehát alapul venni a légi fuvarozók által a tagállamok részére továbbítandó PNR-adatok támogatott adatátviteli formátumának meghatározásakor.
            
         
               (5)
            
            
               A PNRGOV adatformátum a PNR adatok továbbítására szolgáló elismert nemzetközi szabvány, amelyet kormányok, légi fuvarozók és szolgáltatók fejlesztettek ki közösen a Nemzetközi Légiszállítási Szövetség (IATA), ICAO, valamint a Vámigazgatások Világszervezetének (WCO) égisze alatt. A PNRGOV adatformátumnak összhangban kell lennie az utas- és repülőtéri adatok cseréjére vonatkozó szabványokkal (PADIS), valamint a WCO/IATA/ICAO API PNR Kapcsolattartó Bizottság által jóváhagyott és közzétett a PNRGOV üzenetekre vonatkozó EDIFACT és XML végrehajtási útmutatásokkal.
            
         
               (6)
            
            
               Az UN/EDIFACT PAXLST az előzetes utasinformáció (API) továbbítására használatos adatformátum Az (EU) 2016/681 irányelv 8. cikkének (2) bekezdése értelmében ezt a formátumot kell használni az API adatok továbbítására, amelyeket a légi fuvarozók begyűjtenek a gazdasági tevékenységük rendes folyamata során, de amelyekhez nem ugyanazon technikai eszközök révén jutottak, mint a többi PNR adathoz.
            
         
               (7)
            
            
               Jelenleg két adatátviteli protokoll van: az IBM MQ és a B típusú IATA, amelyet a légi fuvarozók többsége használ az utasok adatainak a nemzeti hatóságok részére történő továbbítása során.
            
         
               (8)
            
            
               Az IBM Corporation törzskönyvezett terméke az IBM MQ az üzenetek kézbesítésének biztos, megbízható eszköze, amely megőrzi az üzenet integritását és csökkenti az adatvesztés kockázatát, az üzenetek sorba állításának használatával könnyíti meg az applikációk, rendszerek, szolgáltatások és fájlok közötti adatcserét.
            
         
               (9)
            
            
               B típusú üzenetküldésnek nevezte el az IATA a légi közlekedés és az utazással kapcsolatos ágazat közötti és azokon belüli üzenetküldést. A B típusú üzenetküldést a légi közlekedési ágazaton belül nagyon megbízhatónak és biztonságosnak tartják, és ezért az üzletmenet szempontjából kritikus applikációk támogatására szolgál.
            
         
               (10)
            
            
               Nem mindegyik légi fuvarozó van abban a helyzetben, hogy a jelenleg használatban lévőtől eltérő adatátviteli protokollokat vezessen be 4-5 évnél rövidebb időtávon belül.
            
         
               (11)
            
            
               Az (EU) 2016/681 irányelv 16. cikkének (2) bekezdése értelmében a légi fuvarozóknak képesnek kell lenniük arra, hogy az e végrehajtási határozatban megállapított adatformátumok és átviteli protokollok legalább egyikét használják a határozat elfogadásától számított egy év elteltével.
            
         
               (12)
            
            
               A végrehajtási határozatnak következésképpen el kellene ismernie az ágazat jelenlegi helyzetét és lehetőséget biztosítani arra, hogy a légi fuvarozók – az (EU) 2016/681 irányelv alkalmazásában is – továbbra is ugyanazokat az adatformátumokat és átviteli protokollokat használják, amelyek jelenleg szabványnak minősülnek az ágazaton belül.
            
         
               (13)
            
            
               Másrészt a nyílt szabványú adatformátumok és átviteli protokollok, ezen belül az európai szabványok használatát a lehető legmesszebb menőkig ösztönözni kell.
            
         
               (14)
            
            
               A Bizottság jelenleg az „AS4” protokoll használatát népszerűsíti, nevezetesen az Európai Hálózatfinanszírozási Eszköz keretében. Ezt a protokollt ezért az IBM MQ és az IATA B típusú protokollok alternatívájaként kell jegyzékbe venni.
            
         
               (15)
            
            
               Az ágazatot és a tagállamokat ösztönözni kell, hogy a nemzetközi partnerekkel, a Nemzetközi Polgári Repülési Szervezettel és a Vámigazgatások Világszervezetével együtt hozzák meg a szükséges intézkedéseket, amelyek célja, hogy megfelelő nyílt szabványú protokollokkal bővítsék a légi fuvarozók által a tagállamok utasadat-információs egysége részére továbbítandó PNR-adatok továbbítására vonatkozó nemzetközileg elfogadott referencia protokollokat.
            
         
               (16)
            
            
               Ezt a végrehajtási határozatot ezért az elfogadásától számított négy éven belül felül kell vizsgálni annak mérlegelése céljából, hogy a törzskönyvezett termékeket nyílt szabványú adatátviteli protokollokkal váltsák-e fel. A határozatnak a PNRGOV és az EDIFACT PAXLST meglévő EDIFACT és XML verzióinak a felülvizsgálatát is mérlegelnie kell, valamint az API üzenetküldésnél használatos XML szabványok esetleges kifejlesztését.
            
         
               (17)
            
            
               A tagállamok még azt is mérlegelhetik, hogy a légi fuvarozókat a PNR adattovábbítást igazoló átvételi elismervénnyel látják el (ACKRES üzenet használatával). Az IATA ajánlása szerint az ilyen határozatnak a légi fuvarozó és a tagállam közötti kétoldalú megállapodáson kell alapulnia.
            
         
               (18)
            
            
               Az ebben a határozatban előírt intézkedések összhangban vannak az (EU) 2016/681 irányelv 17. cikkének (1) bekezdésében említett bizottság véleményével,
            
         ELFOGADTA EZT A HATÁROZATOT:
   1. cikk
   Közös protokollok és támogatott adatformátumok
   (1)   Amikor az (EU) 2016/681 irányelv szerint PNR-adatokat továbbítanak a tagállamok utasadat-információs egységéhez, a légi fuvarozóknak az e határozat mellékletének 1. és 2. pontjában felsorolt adatátviteli protokollokat kell használniuk.
   (2)   Abban az esetben, ha a légi fuvarozók az (EU) 2016/681 irányelv 8. cikkének (2) bekezdésében hivatkozott előzetes utasinformációs adatokat (API) továbbítanak az ugyanarra a járatra vonatkozó továbbított PNR adattól eltérő módon, akkor az e határozat mellékletében szereplő 3. pontban említett formátumot kell használniuk.
   (3)   A fenti (1) és (2) bekezdéstől eltérve azok a légi fuvarozók, amelyek nem működtetnek EU-n kívüli és EU-n belüli specifikus és nyilvános járatokat, és amelyek nem rendelkeznek a szükséges technikai infrastruktúrával, amelyek lehetővé teszik számukra a mellékletben említett adatformátumok és adatátviteli protokollok használatát, a PNR adatokat olyan –a légi fuvarozó és az adott tagállam között kétoldalúan megállapított – elektronikus úton továbbítják, amely megfelelő biztosítékokat tartalmaz a technikai biztonsági intézkedések tekintetében.
   2. cikk
   Felülvizsgálat
   (1)   A Bizottság ennek a végrehajtási határozatnak lefolytatja a felülvizsgálatát 2021. április 28-ig. A felülvizsgálat mindenekelőtt kiterjed arra a lehetőségre, hogy nyílt szabványú protokollokat biztosítsanak kizárólagosan vagy a már meglévő protokollokon felül, a nemzetközi szabványokkal és bevált módszerekkel való összhang biztosítása mellett.
   (2)   A Bizottság a felülvizsgálat függvényében e határozat módosítását fogadhatja el.
   3. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2017. április 28-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 119., 2016.5.4., 132. o.
   
   
      MELLÉKLET
      1.   A PNR adatok továbbításához használatos adatformátumok
      
      
                  —
               
               
                  EDIFACT PNRGOV, az EDIFACT végrehajtási útmutatóban leírtak szerint; A tagállamokhoz vagy más hatóságokhoz push módszerrel küldött PNR adatok; PNRGOV message (üzenet) 11.1 vagy későbbi verzió,
               
            
                  —
               
               
                  XML PNRGOV, az XML végrehajtási útmutatóban leírtak szerint; A tagállamokhoz vagy más hatóságokhoz push módszerrel küldött PNR adatok; PNRGOV message (üzenet) 13.1 vagy későbbi verzió.
               
            2.   A PNR adatok továbbításához használatos adatformátumok
      
      
                  —
               
               
                  IBM MQ,
               
            
                  —
               
               
                  IATA B típus,
               
            
                  —
               
               
                  OASIS szabvány ebMS 3.0 AS4 műszaki leírásának 1.0 verziója, közzétéve 2013. január 23-án. Az AS4 végrehajtása az e-SENS AS4 profilnak megfelelően, amelyet az e-SENS Large Scale Pilot fejlesztett ki, jelenlegi azonosítója és verziószáma: „PR – AS4 – 1.10”. 2017-től az Európai Hálózatfinanszírozási Eszköz folytatja ezen végrehajtási útmutatók fenntartását és javítását.
               
            3.   Az API adatok továbbításának adatformátumai, amikor a PNR üzenettől elkülönült küldés esetén
      
      
                  —
               
               
                  EDIFACT PAXLST, a WCO/IATA/ICAO utaslista-üzenet (PAXLST) végrehajtási útmutatójának 2003-as vagy későbbi verziója.